**Nørbygård søger alkoholbehandler**

Efter 10 år har en af vores alkoholbehandlere valgt at gå på efterløn. Nørbygårdcentret i Hanstholm søger

derfor en alkoholbehandler, 37 timer ugentligt fra 1. marts 2024 eller snarest derefter.

**Om arbejdspladsen**

Nørbygård tilbyder et specialiseret døgnbehandlingstilbud målrettet mennesker, der er afhængige af alkohol, medicin og andre stemningsændrende stoffer, jf. Sundhedslovens §141.

Nørbygårdcentret består også af et forsorgshjemstilbud til mennesker med særlige sociale problemer, herunder hjemløshed, funktionel hjemløshed, misbrug af rusmidler, fysiske og psykiske problemer og deraf manglende trivsel, jf. Servicelovens §110.

**Vores ønsker for faglige- og personlige kompetencer hos** **medarbejderen**

En fleksibel medarbejder, som ved behov også kan se sig selv varetage opgaver på Nørbygård forsorgshjem.

* Du har en grunduddannelse som socialrådgiver, pædagog, sygeplejerske eller lignende.
* Du har gode relationskompetencer, som er personligt og fagligt velfunderet i forhold til målgruppen - gerne suppleret med en terapeutisk efteruddannelse.
* Du har erfaring i lignende eller andet behandlingsarbejde, hvor erfaring med gruppe behandling- og/- eller familieperspektivet vil være et plus.
* Du har gode kommunikations- og formidlingsevner, herunder erfaring med udarbejdelse af behandlingsplaner og øvrig dokumentation.
* Du er personlig engageret, ressource- og handlingsorienteret.
* Du er selvstændig, fleksibel og kan omsætte opnåede kompetencer i praksis.
* Du kan se dig selv i Nørbygårds værdigrundlag.
* Du har lyst til at indgå i samarbejdet med Nørbygårds tværfaglige medarbejderteam.
* Du har kørekort til personbil.

**Vi tilbyder dig:**

Nørbygårds væsentligste ressource er et engageret og kompetent tværfagligt medarbejder-team, hvor humor og interesse i hinanden fremmer opgaveløsningen.

Vi har fokus på at levere og udvikle en høj kvalitet i vores behandlingstilbud.

Vi prioriterer efteruddannelse og supervision og er optaget af at udvikle vores bo- og behandlingstilbud. Vi kan tilbyde et udviklende arbejdsmiljø, hvor der arbejdes i teams.

Nørbygårds behandlingskoncept tager udgangspunkt i en kognitiv referenceramme, med afsæt i CENAPS- modellen for tilbagefaldsforebyggelse, problemløsende gruppeterapi samt tilbagefaldsforebyggende terapi. Der inddrages ligeledes elementer af Compassion Fokuseret Terapi (CFT).

Der er i behandlingskonceptet indlagt undervisning og workshops. Der tilbydes sideløbende individuelle samtaleforløb og parsamtaler.

**Arbejdssted**

Nørbygård – Forsorgshjem og døgnalkoholbehandlingscenter

Nørbyvej 4

7730 Hanstholm

**Arbejdstid og vilkår**

Som medarbejder på Nørbygård skal du forvente, at der i mindre omfang kan være tale om skiftende arbejdstider herunder weekendarbejde.

Nørbygård er en selvejende institution tilknyttet KFUM’s Sociale Arbejde.

**Sidste frist for ansøgning er:** senest søndag den 21. januar 2024. **via. Link søg stillingen**

**Ansættelsessamtaler:** forventes gennemført den 23. januar 2024

**Kontakt ved spørgsmål:** til centerleder Lene Drejer tlf 73702576 og på: www.noerbygaardcentret.dk
Se stillingsbeskrivelse på hjemmesiden under om Nørbygård/- ledige stillinger.